open-index/open-wikipedia-markdown huggingface dataset:
Nekolai Dahl

**Nekolai Dahl** (født 26. april 1880 i Stjørna i Bjugn, død 3. september 1962 i Trondheim) var en norsk forretningsmann og oppfinner innenfor fiskerinæringa.

## Oppvekst

Nekolai Dahl ble født på Kvernhusdal ved Selnes i Fevåg som sønn av gårdbruker Johan Arnt Larsen Kvernhusdal (1840-1908) og Elen Margrete Larsdatter Kvernhusdal (1840-1919). I sin tidlige barndom jobbet han på hjemgården, begynte å eksperimentere innenfor jordbruk med nye forsøk på oppdyrking av jordbruksvekster. Han vokste opp ved kysten og havet var rett utenfor hjemgården, hans store interesse for sjø og fisk skulle sette en stor æra på hans senere yrkessammenheng og valgte bort yrket som senere gårdbruker.

## Livsvirke

Nekolai Dahls Fiskeforretning på Brattøra i Trondheim ble etablert i 1903 og med tiden ble hans virksomhet en av de største i Norge innenfor engroshandel for sild og fiskehandel, både for eksport og nasjonalt. Hans virksomhet var kjent i store deler av Europa. Blant annet i Tyskland, Italia, Sverige, Finland, Danmark, Polen, Tsjekkoslovakia, Belgia, Frankrike. Han hadde to store fryseanlegg på Brattøra i Trondheim med gulvareal på 2&nbsp;500 m2 og innfrysingskapsiteten var på 5&nbsp;000 kasser sild i døgnet.

Dahl skaffet også is til sin drift fra Buvatnet i Berkåk i Sør-Trøndelag, Nesvatnet i Skogn, hadde også lager på Selva der han hentet is fra Storvatnet og Litjvatnet ikke langt bortenfor. For alltid å sikre kvalitetsvarer pakket firmaet selv all den sild og fisk det solgte. Det skaffet seg derfor anlegg flere steder ved Trondheimsfjorden og i Frøya-distriktet: Selva, Fevåg, Råkvåg, Stadsbygd, Bogøyvær, Vadsøysund, Kya og Gjessingen. På Råkholmen i Smøla hadde Nekolai Dahl også et anlegg, likeså var det et i Henningsvær i Lofoten.

Stiftelsen Halten - Nekolai Dahls Minne har i dag ansvaret for å ta vare på historien som har preget norsk fiskeindustri i mange ti-år.

## Patenter
Nekolai Dahls mest kjente og prestisjefylte oppfinnelse, frysemetoden som er bygd på kuldebehandlingsprinsippet brukes den dag i dag i eksporten av fisk i mange land.

Nekolai Dahl har hele 17 verdenspatenter, blant annet:
* Fiskekasselukker, 1906
* Sildordner, 1908
* Frysemetoden, 1914

## Utmerkelser
* Æresdiplom ved Trøndelagsutstillingen, 1930
* Gullmedalje fra Selskapet for Norske Fiskeriers Fremme, 1930
* St. Olavs Orden for samfunnsganglig arbeid, 1936

## Referanser


## Eksterne lenker
* Gründeren Nekolai Dahl (biografi)
* Scanpix
* Agdenes kommune 
* Norsk Teknisk Museum
* Is-saging på Ronglan
Strømstyringsplan

En **strømstyringsplan** er en samling innstillinger for maskinvare og system som styrer hvordan datamaskinen bruker strøm. Du kan bruke strømstyringsplaner til å redusere mengden strøm datamaskinen bruker, maksimere ytelsen eller oppnå balanse mellom de to.
ARM Holdings

**ARM Holdings** er et britisk teknologifirma med hovedkontor i Cambridge i England i Storbritannia. Firmaet er mest kjent for sine ARM-mikroprosessorer, selv om det også designer, lisensierer og selger utviklingsverktøy for programvare under merkenavnene RealView og KEIL, systemer og plattformer, system-on-a-chip-infrastruktur og programvare. Selskapet er sannsynligvis det mest kjente av Silicon Fen-firmaene.

Firmaet ble grunnlagt som et joint venture mellom Acorn Computers, Apple Computer (nå Apple Inc.) og VLSI Technology hvor intensjonen var å videreutvikle Acorn RISC Machines RISC-chip, som var opprinnelig brukt i Acorn Archimedes (den første hjemme-PC-en) som nå er prosessorkjernen for mange ulike application-specific integrated circuits (ASICs).

Selskapet er også ansett til å være markedsledende innenfor mobiltelefon chip feltet.

I 2006 kjøpte ARM opp selskapet Falanx (nå kalt ARM Norway), en utvikler av 3D grafikk akseleratorer, som holder til i Trondheim.

## Drift
Selskapet har kontorer og utviklingssentre over hele verden, herunder San Jose, California; Austin, Texas; Olympia, Washington; Trondheim; Sophia Antipolis, Frankrike; München; Taiwan; Shin Yokohama, Japan; Kina; India; og Slovenia.

Et karakteristisk trekk ved ARMs prosessorer er deres lave strømforbruk, noe som gjør dem spesielt egnet for bruk i bærbare enheter. Nesten alle moderne mobiltelefoner og personlige digitale assistenter inneholder ARM prosessorer, noe som gjør dem mest brukte 32-bit mikroprosessor familien i verden. ARM står i dag for over 75% av alle 32-bit innebygde prosessorer.

ARM prosessorer brukes som hovedprosessoren for de fleste mobiltelefoner, inkludert de som er produsert av Nokia, Sony Ericsson og Samsung, samt mange PDAer og håndholdte enheter slik som: Apple iPod, Nintendo Game Boy Advance og Nintendo DS, Game Park GP32 og GamePark Holdings GP2X. I tillegg brukes det til mange andre produkter som f.eks GPS navigasjonsenheter, digitale kameraer, digital TV, nettverksenheter og lagringsenheter.

I motsetning til andre mikroprosessor-produsenter som AMD, Intel, Freescale (tidligere Motorola) og Renesas (tidligere Hitachi og Mitsubishi Electric), lisensierer ARM sin teknologi som intellectual property (IP), istedenfor å produsere sine egne prosessorer. Dermed er det mange selskaper som produserer prosessorer basert på ARMs design. Intel, Texas Instruments, Freescale og Renesas bruker alle lisensiert ARM teknologi. I 2007, ble det produsert 2,9 milliarder chips basert på ARM design.

### Historie etter 2009
Smarttelefonmarkedet for forbrukere tok av etter 2008 og lanseringen av iPhone og Android-telefoner. I perioden 2009 - 2016 ble ARMs aksjekurs mer enn tidoblet. I juli 2016 kjøpte SoftBank Group selskapet På dette tidspunktet hadde selskapets 4 000 ansatte, hvorav 120 av dem i Trondheim.

## Referanser


## Eksterne lenker
* 
*
Estrid Hessellund

**Estrid Hessellund** (født 20. august 1947) er en dansk lærer og salmedikter. 

Hun tok lærerutdannelsen sin i Århus, før hun tok en Cand.mag.-grad ved Universitetet i Oslo. Hun har jobbet som lærer i Danmark og Norge, samt for KFUK-KFUM i begge landene. Hun har også vært leder for Kirkens Ulandsinformasjon og for Kirkerådet i Norge. Det siste vervet hadde hun mellom 1995 og 2000. Fra 2000 til 2003 var hun Kirkens Nødhjelps landkoordinator for Eritrea.

Hessellund er representert i både Den Danske Salmebog, *[[Salmer 1997]]* og *[[Norsk salmebok 2013]]* med henholdsvis to, en og tre salmer. Ellers har hun flere publikasjoner for  Den Norske Kirkes Ulandsinformasjon og Kirkerådet. 

## Referanser


## Eksterne lenker
* Oppslag i Den Danske Salmebog Online
Anguillas kvinnelandslag i fotball

**Anguillas kvinnelandslag i fotball** representerer det britiske territoriet Anguilla i internasjonal fotball. Øya har 15 000 innbyggere pr. juli 2010, og har dermed nest minst befolkning av alle FIFA-medlemmer. Kvinnelandslaget har imidlertid hatt en viss suksess, og har registrert seire mot Antigua og Barbuda, De amerikanske Jomfruøyer og Grenada. De vant tre av sine seks første FIFA-godkjente kamper. 

Anguilla har spilt kvalifisering til ett offisielt mesterskap, Gold Cup 2010, hvor de vant 2&ndash;0 over Grenada men tapte 0&ndash;3 for Barbados. De manglet dermed tre mål på å bli beste gruppetoer og gå videre til neste runde.

Ifølge FIFA er Colin Johnson landslagstrener for både kvinne- og herrelandslaget.

## Se også
* CONCACAF
* CONCACAF Gold Cup for kvinner
* Liste over kvinnelandslag i fotball

## Referanser
Skjermsparer

En **skjermsparer** er et dataprogram som er programmert til å starte automatisk når en datamaskin ikke blir brukt på en bestemt stund. 

Programmets formål er å forhindre at skjermen blir skadet av å vise det samme bildet i lang tid, såkalt innbrenning. De første skjermsparerne ble laget for å beskytte bilderør-skjermer, men moderne plasmaskjermer er også sårbare for innbrenning. Skjermsparere til datamaskiner brukes også som dekorasjon, og for å hindre innsyn når maskinen ikke er i bruk.

De fleste skjermsparere kan utløses samtidig med passordbeskyttelse som hindrer uautoriserte personer fra å bruke maskinen hvis eieren forlater den.
Moderne hjemmedatamaskiner har strømsparingsmodus som skrur skjermen av etter en periode med inaktivitet. 

Skjermspareren  MOPy (en livaktig gullfisk) har verdensrekord som mest nedlastede cyber-kjæledyr.

## Sikkerhet
Søkefrasen *free screensaver* (*gratis skjermsparer*) regnes som en farlig søkefrase i søkemotorer. Risikoen for at treffet vil lede til skadelig materiale, for eksempel virus og trojanske hester, kan være så høy som 64 prosent.

## Referanser
Ignaz Franz

**Ignaz Franz** (født 12. oktober 1719 i Protzan i Ząbkowice Śląskie i Schlesien, død 19. august 1790 in Breslau) var en tysk katolsk prest, teolog og salmedikter.

## Liv
Franz studerte filosofi og teologi ved Universitetet i Breslau. Etter å ha fullført studiene og den obligatoriske forbredelsetiden, ble han ordinert til prestetjensete i 1742 av Fyrstbiskop Philipp Ludwig von Sinzendorf, og han begynte å jobbe som kapellan i Głogów.

i 1753 ble Franz forfremmet og ble samtidig forflyttet til Sława I 1766 hentet Philipp Gotthard von Schaffgotsch ham tilbaketil Berslau, og han ble rektor på presteseminaret i byen. Han virket også som  *Assessor für theologische Angelegenheiten* for et apostolisk vikariat. 

Franz døde 19. august 1790 i Breslau.

## Virke
Franz gav ut flere katekismer og sangbøker i opplysningstidens ånd. Han har skrevet salmen *[[Großer Gott, wir loben dich]]* (Norsk: «Store Gud, vi lover deg», *[[Norsk Salmebok]]* nr. 270, *[[Norsk salmebok 2013]]* nr. 280) Dette er en tysk oversettelse av *[[Te Deum]]*, begynnelsen på den ambrosianske lovsangen. Den ble skrevet i 1770.

## Referanser


## Eksterne lenker
* Großer Gott, wir loben Dich – Tekst
* Großer Gott, wir loben Dich – Melodi
* 
*
Grima naturreservat

**Grima naturreservat** er et naturreservat i Gulen kommune i Sogn og Fjordane. Det ligger på øya Grima like nord for Byrknesøyna. Formålet med fredningen er å bevare kystmyrområder i øygarden i Sognesjøen.  Arealet er på 1.483 dekar og utgjør om lag 1/4 av det samlede arealet av de seks naturreservatene i Gulen når vi ser bort fra Vassøyane naturreservat.

Myrressursene her og på austre Sløvåg kategoriseres som *svært viktige*.

Regjeringen la 18. juni 2004 fram en egen verneplan for myr i Sogn og Fjordane., hvor 20 myrområder i fylket ble vernet. Grima er et av de større områdene målt i areal. Bakgrunnen var St.meld. nr 68 (1980–81) *Vern av norsk natur* som fastslo målet om å verne et representativt naturutvalg i Norge. Verneområdene i fylket ble registrert i
perioden 1971 – 1985 av botanikere ved Vitenskapsmuseet i Trondheim. Det var også befaringer i 1999 og 2000 utført av Fylkesmannens miljøvernavdeling, og Direktoratet for naturforvaltning anbefalte vern i januar 2004. 

## Bestemmelser for reservatet
* Det må ikke iverksettes tiltak som kan skade eller forstyrre naturmiljøet. 
* Vegetasjonen er fredet mot skade og ødeleggelse. 
* For dyrelivet gjelder viltlovens bestemmelser og forskrifter i medhold av denne. 
* Nye dyrearter må ikke innføres.
* Motorisert ferdsel, camping, ridning m.m. er forbudt. 

## Referanser


## Eksterne lenker
* Forskrift om verneområdet – Lovdata.
* Beskrivelse av naturreservatet - Miljøstatus. Besøkt 9. november 2010.
Vladimír Weiss

**Vladimír Weiss** er navnet til flere personer:

*Vladimír Weiss (1939) – slovakisk tidligere fotballspiller
*Vladimír Weiss (1964) – hans sønn, Slovakias landslagstrener i fotball
*Vladimír Weiss (1989) – hans sønnesønn, fotballspiller for Rangers og Slovakias landslag
Ramsbarden naturreservat

**Ramsbarden naturreservat** er et naturreservat i Gulen kommune i Sogn og Fjordane. Formålet med fredningen er å bevare hekkende sjøfugl i øygarden i Sognesjøen. Arealet er 173 dekar, hvorav 86 daa landareal og 87 daa sjøareal.

Regjeringen vedtok i 1993 Verneplan for sjøfugl som anviste 57 fuglereservat på i alt 11 km² langs kysten av Sogn og Fjordane. Planen er basert på de første verneforslagene fra 1977, videre St.meld. nr 68 (1980-81) *Vern av norsk natur* som fastslo målet om å verne et representativt naturutvalg i Norge, og første høringsforslag om sjøfuglvern i Sogn og Fjordane fra 1984. Det ble i tiden 1977-88 befart og utredet 350 sjøfugllokaliteter i fylket. Forarbeidet i fylkets delplan ble sendt ut på høring i 1991 som *Verneplan for sjøfugl - delplan 5 Sogn og Fjordane*. Hovedmålet er å verne fylkets hekkeplasser, med mål om å sikre hekkeplasser for halve bestanden av de mest vanlige sjøfuglene, og hele bestanden av de sjeldneste hekkefuglene i fylket.

I Gulen kommune fikk Lihellene naturreservat og Kvernøyna naturreservat 2. prioritet, mens de øvrige tre sjøfuglreservatene fikk 3. prioritet som vernelokaliteter.

## Bestemmelser for reservatet
* Det må ikke iverksettes tiltak som kan skade eller forstyrre naturmiljøet. 
* Det er forbudt å ferdes i området eller forstyrre fugl i hekkeperioden.
* Våpen- og jaktforbud, båndtvang, utsetting av vilt er forbudt.
* Ferdsel, camping, og oppankring nærmere enn 50 meter er forbudt. 

## Referanser


## Eksterne lenker
* Forskrift om verneområdet – Lovdata.
* Kart over naturreservatet - Miljøstatus. Besøkt 9. november 2010.
Vassøyane naturreservat

**Vassøyane naturreservat** er et naturreservat i Gulen kommune i Sogn og Fjordane. Formålet med fredningen er å bevare våtmarksområder med hekkeplasser og sjøfuglbiotop i øygarden lengst sør i Sognesjøen. Reservatet omfatter øygruppa Vassøyane helt sørvest i kommunen, nær grensen mot Fedje kommune i sør. Arealet er på 6.180 dekar (6,18&nbsp;km²) hvorav 1.870 daa er landareal, og dette er det klart største verneområdet  i kommunen. Vassøyane naturreservat er nesten dobbelt så stort som de seks andre naturreservatene i Gulen tilsammen. Sauebeite, lyngbrenning og høsting av tang og tare på øyene er eksplisitt tillatt gjennom løyve, med unntak av all ilandstigning i hekketiden.

Naturreservatet ble opprettet i desember 1991. Dette området og tilstøtende øygrupper i kommuneen i sør har siden 1974 vært foreslått vernet som landskapsvernområde, men denne verneformen er ikke realisert ennå for hele det aktuelle området. Vassøyane fikk prioritet 3 som vernelokalitet.

Vernet av Vassøyane er basert på St.meld. nr 68 (1980–81) *Vern av norsk natur* som fastslo målet om å verne et representativt naturutvalg i Norge, og utredning av 280 våtmarksområder i fylket (14 i Gulen) tidlig på 1980-tallet. Forarbeidet i fylkets delplan ble sendt ut på høring foreløpig i 1982 og endelig i 1985 som *Utkast til verneplan for våtmark i Sogn og Fjordane fylke*. Hovedmålet er å verne fylkets hekkeplasser for 60 arter av sjø- og vadefugler, samt biotoper for ytterligere 70 ikke-hekkende slike arter i våtmarksområder (per 1984).

## Landskap og arter
Området består av om lag 100 øyer, holmer og skjær som består av mye konglomerat og sandstein fra devontida – såvidt beliggende innenfor det kaledonske fjellkjedeområdet som bare berører Gulen helt her nede i kommunens sørvestre øygard. Geologisk tilhører øygruppa Solundbassenget som er 420-410 millioner år gammelt. Vegetasjonen er atlantisk lynghei hvor røsslyng, klokkelyng, krekling og gråmose dominerer. Vassøyane er ikke et viktig hekkebiotop – det er som trekksted og overvintringssted at området oppnår sin verneverdi. Her trekker bl.a ringgås og hvitkinngås. Lappdykkere og lom trives også her, i tillegg til store antall ærfugl og havelle. Blant de viktigste hekkeartene er teist, enkeltbekkasin, småspove, rødstilk, siland og tjeld.

## Bestemmelser for reservatet
* Det må ikke iverksettes tiltak som kan skade eller forstyrre naturmiljøet. 
* Motorisert ferdsel og bruk av kamuflasjeinnretninger for fotografering er forbudt. 
* Våpen- og jaktforbud, båndtvang, utsetting av vilt er forbudt.
* Ferdsel, camping, og oppankring med båt nærmere enn 50 meter er forbudt.

## Referanser


## Eksterne lenker
* Forskrift om verneområdet – Lovdata.
* Kart over naturreservatet - Miljøstatus. Besøkt 9. november 2010.
Corydoras delphax

***Corydoras delphax*** er en art i gruppen pansermaller.
Det er en liten fisk som lever i ferskvann i Inirida og andre steder i øvre Orinoco i Colombia.
Den blir opptil 4,9&nbsp;cm lang SL.

## Eksterne lenker
* 
*
Elnesvågen og Omegn Idrettslag

**Elnesvågen og Omegn Idrettslag** (stiftet 3. september 1922 som Elnesvågens Idrottslag) er et idrettslag fra Elnesvågen i Fræna kommune, Møre og Romsdal, som driver med fotball, og friidrett. Klubben ble offisielt til i 1993 ved en sammenslåing av *[[Fræna Fotballklubb]]* og *[[Elnesvågen Idrettslag]]*, selv om klubbene allerede samarbeidet i 1992 under navnet *Fræna/Elnesvågen Fotballklubb* (nedlagt 16. august 1995).

## Fotball
A-laget i fotball for menn spiller i 2023 i 4. divisjon etter å ha vunnet 5. divisjon i 2022. 

### [[4. divisjon fotball for menn 2023|2023]]

## Friidrett
Klubben har tidligere hatt et stort og aktivt friidrettsmiljø. Kjente utøvere som har representert klubben er blant annet Jim Svenøy og Gunvor Hilde.

## Referanser


## Eksterne lenker
*
USA under Sommer-OL 1988

**USA under Sommer-OL 1988**. 527 sportsutøvere, 332 menn og 195 kvinner fra USA deltok i tjuesju sporter under Sommer-OL 1988 i Seoul. USA ble tredje beste nasjon med 36 gull-, 31 sølv- og 27 bronsemedaljer. Friidrettsutøveren Evelyn Ashford var USAs  flaggbærer under åpningsseremonien.

## Medaljer

## Medaljevinnerne
Sonja Biserko

**Sonja Biserko** (født 1948 i Beograd) er en serbisk forkjemper for menneskerettigheter. Hun grunnla og leder den serbiske Helsingforskomiteen og regnes i 2010 som den sterkeste stemmen innenfor menneskerettigheter på Balkan. For dette ble hun 8. november 2010 tildelt Lisl and Leo Eitinger Prize av Universitetet i Oslo.

Den serbiske Helsingforskomiteen ble stiftet i september 1994 og har vært blant de aller viktigste menneskerettighetsaktørene i Serbia siden den ble dannet. Komiteen har bidratt med konkrete prosjekter og praktisk handling, og Sonja Biserko har aktivt hjulpet enkeltmennesker og søkt å endre samfunnet i Serbia.

## Karriere
Sonja Biserko er økonomiutdannet fra Universitetet i Beograds institutt for økonomiske fag. Hun arbeidet som diplomat for Jugoslavia i London og ved FNs delegasjon i Genève i over 20 år, til i 1991, da hun sa opp sin diplomatiske tjeneste i protest mot Slobodan Miloševićs politikk med etnisk rensing og mål om et stor-Serbia. Samme år organiserte hun et av de første møtene av opponenter til Slobodan Milošević, det skjedde i Genève, og tre år senere, i 1994, grunnla hun Den serbiske Helsingforskomiteen.

Biserko er seniorforsker ved United States Institute of Peace i Washington og gjesteforeleser ved Human Rights Center ved Universitetet i California, Berkeley. Hun er grunnlegger av The Center for Anti-War Action in the Belgrade Forum for International Relations, og medlem av International Editorial Board of International Transitional Justice Journal. I tillegg har hun publisert et utall publikasjoner og mange bøker og artikler om nasjonalisme, krigsforbrytelser, flyktningeproblematikk, kvinnerettigheter og interkulturelt samarbeid. Ved aktiv støtte til minoritetsgrupper og flyktninger i Serbia og Kosovo har hun spesielt arbeidet med å fremme dialog mellom serbere og albanere i Kosovo.

Hennes kamp har ikke vært fri for farer. Hun har fått trusler og vært utsatt for innbrudd i hjemmet. En hendelse i 2006 kunne spores tilbake til myndighetene i landet. I 2008 samlet en stor folkemengde seg foran kontorene til Den serbiske Helsingforskomiteen og ropte slagord mot henne, hun har fått brev med dødstrusler og artikler i avisene har oppgitt hennes hjemmeadresse. Likevel har hun ikke fått politibeskyttelse.

## Priser
* Human Rights Award of the Lawyers Committee for Human Rights in New York 1994
* Menneskerettighetsprisen til byen Weimar i Tyskland sammen med Jestina Mukoko 2009 
* Universitetet i Oslos menneskerettighetspris 2009 for sin innsats for flyktninger, , dokumentasjon av krigsforbrytelser og arbeidet for kvinners rettigheter

## Referanser


## Eksterne lenker
* Om Sonja Biserko på Universitetet i Oslos nettisde
Splish Splash

**«Splish Splash»** er en amerikansk sang fra 1958, fremført av Bobby Darin. Den ble skrevet av Darin og disc jockeyen Murray the K (Murray Kaufman), som veddet på at Darin ikke kunne skrive en sang som begynte med ordene *«Splish splash, I was taking a bath»* (som ble foreslått av Murrays mor Jean Kaufman). Sangen var kreditert Darin og *Jean Murray* (en blanding av morens og sønnens navn) for å unngå enhver antydning til payola.

Den ble innspilt under en session i New York Citys Atlantic Studios, som fant sted om kvelden til 10. april 1958. 

«Splish Splash» ble utgitt på singlen Atco 6117.

Sangen hjalp til med å gi Darin et større løft i hans karriere og nådde en tredjeplass på Billboard Hot 100-listen.

Teksten refererer til figurer fra andre sanger i samme periode, slik som «Lollipop», «Peggy Sue» og «Good Golly Miss Molly».

Barbra Streisand spilte inn en ny versjon i 1979 og den forekom på hennes album *[[Wet]]*. Sangen inneholdt ny tekst skrevet av Streisand og backingvokaler av vokalisten i Toto, Bobby Kimball, og keyboardisten i Chicago, Billy Champlin.

Ann-Margret, Mickey Gilley, The Rockats og Linda Gail Lewis spilte inn sangen og ga en ut på singel i 2022. Sangen ble også gitt ut på albumet *[[Born to Be Wild (album)|Born to Be Wild]]* i 2023.

## I filmer og på TV
Sangen var med i traileren til Patrick Dempsey-filmen *Loverboy*.

Den forekom også i soundtracket til spillefilmen *[[Du har m@il]]* (*You've Got Mail*, 1998) samt i en episode av *[[Happy Days]]*, hvor rollefiguren Richie Cunningham ble disc jockeyen *Richie the C* (muligens et ordspill på Murray the K).

Kevin Spacey fremførte «Splish Splash» i filmbiografien over Darins liv, *[[Beyond the Sea]]*.

Sangen kunne høres i spillefilmen *[[Because of Winn-Dixie]]*, i scenen hvor Opal (AnnaSophia Robb) gir Winn-Dixie et bad.

Den var med i en D-TV-musikkvideo på Disney Channel, hvor den hovedsakelig ledsaget klipp av Disney-figurer som badet på én eller annen måte, særskilt fra tegnefilmen *Mickey and the Seal* (1948) (som illustrerer badet til sangens jeg-person i første vers), men også *Mickey's Birthday Party* (som illustrerer selskapet han går til).

## Norsk versjon
*Andreas Diesen har skrevet en norsk tekst til en barneplate. På norsk bærer den tittelen «Mas mas».

### Innspilling
*Geir Børresen. Utgitt på LP-platen *[[Eddi (album)|Eddi]]* (dB Records DBLP&nbsp;011) i 1981.

## Referanser
Jay Barrs

**Jack Lenoard «Jay» Barrs jr.** (født 17. juli 1962 i Jacksonville i Florida), amerikansk bueskytter som deltok i de olympiske leker 1988 i Seoul.
   
Barrs ble olympisk mester i bueskyting under Sommer-OL 1988 i Seoul. Han vant den individuelle konkurransen for menn foran Park Sung-soo fra Sør-Korea og Vladimir Jesjejev fra Sovjetunionen. Han var også med på det amerikanske laget som kom på andreplass i lagkonkurransen i bueskyting bak Sør-Korea. De andre på laget var Darrell Pace og Richard McKinney.

## OL-medaljer
*  1988  Seoul -  **Gull** i bueskyting, menn  USA
*  1988  Seoul -  Sølv i bueskyting lag menn  USA

## Referanser


## Eksterne lenker
*
Banankrigene

**Banankrigene** er benevnelsen på USAs militære inngrep i Mellom-Amerika og Karibien i perioden mellom avslutningen på Den spansk-amerikanske krigen (1898) og fram til 1934.

Disse militære aksjonene ble utført av det amerikanske marinekorpset, men ved noe tilfeller ble også hæren og flåten brukt.

Kilde til uttrykket «banankrigene» er de påståtte forbindelsene mellom aksjonene og vern av ulike amerikanske handelsinteresser i regionen. Særlig interessant var det at det amerikanske firmaet United Fruit Company hadde store økonomiske interesser i produksjonen av bananer, tobakk, rørsukker og andre landbruksprodukt i Karibia, Mellom-Amerika og nord i Sør-Amerika.

Amerikanerer som var forkjemper for imperialisme i tiden før den første verdenskrig, argumenterte ofte for at de militære aksjonene hjalp landene i regionen til å få stabilitet. Noen imperialister mente også at aksjonene ikke var omfattende nok.

Motstandere av imperialismen mente at aksjonene var første steg i retning av USA-amerikansk kolonialisme i regionen.

Noen moderne observatører mener at dersom ikke den første verdenskrigen hadde kvalt den amerikanske entusiasmen for internasjonal innblanding, ville aksjonene ha holdt fram og ledet til et utvidet USA-amerikansk koloniimperium med mellomamerikanske stater, enten som en del av USA, slik som Hawaii, eller som amerikanske territorium som Filippinene (den gangen), Puerto Rico og Guam. Dette synspunktet er likevel sterkt omstridt, spesielt fordi USA utførte liknende aksjoner på 1920-tallet og hevdet at det ikke handlet om koloniambisjoner.

Banankrigene endte i 1934 med president Franklin D. Roosevelt sin politikk om godt naboskap, *[[Good Neighbor Policy]]*, uten at det var grunnlagt amerikanske kolonier i regionen.

## Involverte land
* 
* 
* 
* 
* 
* 

## Litteratur
* Langley, Lester D. (1983). *The Banana Wars: United States Intervention in the Caribbean, 1898–1934*. University Press of Kentucky. p. 3. ISBN 0-8131-1496-9.
Per E. Moi

**Per Eiliv Moi** (født 28. juli 1932, død 1. mars 2017) var en norsk lokalpolitiker som representerte Høyre. Moi var ordfører i Hole kommune i to perioder, 1984&ndash;1985 og 1995&ndash;1999.

Moi var ingeniør fra Hærens Ingeniørhøyskole og var ansatt i Forsvaret i 14 år. Han var senere organisasjonssjef i AS Veidekke og også tilknyttet Norwegian Contractors AS.

## Referanser
Cody Rhodes

**Cody Garret Runnels** (født 30. juni 1985) er en amerikansk skuespiller og wrestler, under kontrakt med World Wrestling Entertainment (WWE) hvor han wrestler på SmackDown. 

Cody Rhodes er en annengenerasjons wrestler. Faren hans, Dusty Rhodes,er innført i WWE's egne Hall Of Fame. Cody's bror, Goldust, wrestler også i WWE. Cody  startet å wrestle i 2006 innenfor Ohio Valley Wrestling. Senere skulle han bli kalt opp til WWE, hvor han debuterte den 16. juli 2007. I desember 2007 vant han sin første tittel, "the World Tag Team Championship, sammen med Hardcory Holly, og de beholdte det i 6 måneder. 

Senere skulle han forme en allianse med Ted Dibiase og Randy Orton, kjent som The Legacy. Innenfor denne alliansen vant han nok en gang "The World Tag Team Championship" sammen med Ted Diabiase.

Cody ble flyttet over til Smackdown i april 2010, hvor han først introduserte sitt "Dashing"-gimmick. Dette narsissistiske gimmicket gikk ut på at han var den peneste mannen i WWE, noe som resulterte i flere vignetter hvor han gikk gjennom spabehandlinger, forebygging av uren hud og velvære generelt.

I januar 2011 møtte Rhodes Rey Mysterio i en kamp, noe som resulterte i at Rhodes brakk nesten. Dette førte til en storyline mellom de to, der Rhodes deklarerte at han ikke lengre var "dashing". Rhodes var deretter flere uker borte fra tv-showet. Senere skulle Rhodes komme tilbake, denne gangen med en beskyttende maske. Rhodes skulle senere møte Mysterio på Wrestlemania-pay-per-viewet, hvor han vant.

Den 9. august skulle Rhodes vinne WWE Intercontinental Championship fra Ezekiel Jackson. 

I 2013 og 2014 har Cody formet et "Tag team" med sin halvbror Goldust. Disse ble Tag Team Champions 14. oktober 2013, da de slo The Shield. På vårparten av 2014 slet brødrene med å få seierer. Cody ga skylden til seg selv for de dårlige prestasjonene og fortalte sin bror at han skulle få en ny og bedre partner. Cody returnerte med sitt alter-ego "Stardust" 9. juni 2014 sammen med Goldust i en Tag Team kamp. Denne kampen endte med seier mot rivalene Curtis Axel og Ryback. 

## Referanser


## Eksterne lenker
* 
*
Sankt Severin kirke

**Sankt Severin kirke** er en kirke som ligger i Haderslev kommune i det østlige Sønderjylland i Danmark. Kirken går også under navnet **Gammel Haderslev kirke**. I middelalderen var kirken viet til Sankt Severin.

Kirken er en romansk kvaderstenskirke som ble oppført på 1100-tallet. Kor og skip ble oppført av granittkvadre og fikk tilført tårn av munkesten på et senere tidspunkt. Tårnet ble forhøyet i 1911. 

Nord for koret ligger sakristiet og kapellet som begge ble bygget i 1877-78. Disse benyttes nå som dåps-og presteværelse.

Kirketårnet har tre klokker som den fikk i gave av «Nationalfondet af 1918 til anskaffelse af kirkeklokker i Sønderjylland» efter gjenforeningen i 1920. 

Innvendig er korhvelvingen utsmykket med Hjalte Skovgaards apsisfresker fra 1952. 

## Inventar
Sankt Severin kirkes døpefont er av granitt og er fra 1200-tallet. Fonten er delt i tre felter med figurer; løve, drage og et dyr med spiss snute. Selve dåpsfatet er i messing og er fra ca. 1650-1700.

Alteret som er også utført i granitt er fra 1952 og er tegnet av arkitekt Rolf Graae. Det bærer krusifikset med den seirende Kristus og er et verk av Hjalte Skovgaard fra 1953. 

Prekestolen er et verk fra 1609, men ble utsatt for en hardhendt restaurering i 1871.. I utskjæringene ser man de fire evangelistene med sine symboler og i midten Herren selv. En latinsk innskrift gjengir Jesu ord: «Det er ikke jer, der taler, men jeres Faders Ånd, som taler i jer».

Orgelet er fra 1970 og er bygget av orgelfirmaet Marcussen & Søn i Aabenraa. 

Pulpituret adskiller Sankt Severin kirke fra de fleste andre kirker. Det ble oppført på 1700-tallet.

Tidligere hadde kirken flere kalkmalerier, men disse er blitt kalket over.

## Kirkegården
På kirkegården er det blant annet en minnelund for sønderjyder som falt under første verdenskrig. På den eldre delen er det også en fransk minnelund over ofre fra andre verdenskrig.

## Galleri

Fil:GammelHaderslevPraedikstol.jpg|Prekestolen
Fil:GammelHaderslevKor.jpg|Korpartiet

## Eksterne lenker
* Gammel Haderslev Kirke – Nordens kirker  
* Gammel Hadderslev sogn – inventar
* Kirkens offisielle nettside
Takk for sist (Mimix-album)

***Takk for sist*** er et musikkalbum med Mimix, utgitt i 1995.

## Sporliste

# «Hei, vi er tilbake»
# «Hvorfor»
# «Har du peng har du seng»
# «Det går en vind»
# «Dine dypblåe øyne»
# «Med hånden på hjerte»
# «Hver en liten tin»
# «Kommer nå»
# «Susanne, Birgitte og Janne»
# «Ingen dag har vært som denne»
# «Ballets dronning»
# «Anita»
Tappenbergvann

**Tappenbergvann** ligger 213 moh i øvre del av Losbyvassdraget, innenfor Østmarka naturreservat i Rælingen kommune. Vannet har tilsig fra småbekker og fra Midtre og Søndre Krokvannet. Avløpet er mot vest til Nordre Krokvannet. Vannet huser ørret, abbor og ørekyt, og er blant de beste fiskevann i denne delen av marka.

## Referanser




## Eksterne lenker
* Skiforeningen, markadatabasen om Tappenbergvann
Austgulstølvatnet

**Austgulstølvatnet** er et vatn i Gulen kommune i Sogn og Fjordane. Det er rundt 1 km langt og 0,2 km bredt. Austgulstølvatnet ligger 389 meter over havet, og har et areal på .

Austgulstølvatnet har navnet sitt etter Austgulstølen, som ligger ved nordenden av vatnet. Dette var stølen til gårdsbrukene i bygda Austgulen, som ligger innerst i Austgulfjorden, bare rundt tre kilometer nord for vatnet. 

## Kraftutbygging
Vannføringen fra Austgulstølvatnet er siden 2006 blitt overført til Klyvtveitvatnet gjennom en 750 meter lang tunnel for å nyttes i kraftproduksjon i Kløvtveit kraftverk. Overføringen tilsvarer rundt 40% av Steinsdalelvas naturlige vannføring. Da Yndesdalsvassdraget i 1986 ble vernet mot kraftutbygging ble det gjort unntak for Austgulstølvatnet og det nærliggende Transdalsvatnet. Dette ble begrunnet med at vannføringen fra de to vatnene var nødvendige for en lønnsom utbygging av Kløvtveit kraftverk, som ble vurdert å «ha avgjørende betydning for distriktets kraftforsyning i fremtiden».

I de opprinnelige utbyggingsplanene var det forutsatt at Austgulstølvatnet skulle demmes opp for å lette overføringen til Klyvtveitvatnet, som ligger høyere enn Austgulstølvatnet. Dette ville ha satt deler av Austgulstølen under vann, og blant annet for å unngå dette fikk BKK i 2003 tillatelse til en planendring som medførte at vannstanden i Austgulstølvatnet og Transdalsvatnet kunne beholdes uendret. Denne planendringen har imidlertid også ført til at skadevirkningene rundt hovedmagasinet i Klyvtveitvatnet er blitt større.

## Referanser
Heimssýn

**Heimssýn** er en islandsk organisasjon som er motstandere av islandsk EU-medlemskap. Organisasjonen ble grunnlagt i 2002, og ledes av Ásmundur Einar Daðason, alltingsrepresentant for Vinstrihreyfingin – grænt framboð. Tidligere finansminister Ragnar Arnalds var leder fra 2002 til 2009.

Den har cirka 3&nbsp;500 medlemmer.

## Eksterne lenker
*
Den fineste i verden

***Den fineste i verden*** er et musikkalbum med Rainbow med Lars Kristoffersen, utgitt i 2010 på Tylden & Co.

## Sporliste

# «Sommeren 83»
# «Uten deg»
# «Jeg ser meg aldri tilbake»
# «Den fineste i verden»
# «Finn ut hva du får om du går»
# «Lykkelig mann»
# «Hva er det du vil»
# «Sola ligger lavt i dag»
# «Dagen er ung»
# «Gi meg det jeg trenger»
# «Hey Go So Long»
# «TV»
# «Iris er den fineste»

## Eksterne lenker
Ikke te å tru

***Ikke te å tru*** er et musikkalbum med Vømmølgutan, utgitt i 2009. Dette er bandets første plate.

## Sporliste
# «Skepparschottis»
# «På vømmølfestival»
# «Dine grae bukk»
# «Öppet hus»
# «Såmmår i Krestiansund»
# «Ut i enga»
# «Ikke te å tru»
# «Vinterveien»
# «Flyktningelosen»
# «Don Quixote»
# «Tru på dæ sjøl»

## Eksterne lenker
*
Jukebox (album)

***Jukebox*** er et musikkalbum med Mimix, utgitt i 1992.

## Sporliste

# «Gi meg et minne»
# «Jukebox i mitt hjerte»
# «Vandringsmenn synger»
# «I mitt barndomshjem»
# «Jeg gir deg et løfte»
# «Ann-Mari»
# «Trinidad»
# «Farvel, farvel»
# «Avskjedstoner»
# «Nun ist es nok»
# «Ellinor»
# «Min symfoni»
# «Bitte små ting»
# «Før eller siden»

## Eksterne lenker
*
Lindelifjellet

**Lindelifjellet** er et fjell i Gulen kommune i Sogn og Fjordane. Det ligger mellom Verkland og Fv2 i vest og Fjordsdalen sør for Instefjord i øst. Sør for fjellet ligger Smedsdalen med Smedsdalsvatnet. Største høyde er 745 meter over havet. Toppen av fjellet er relativt flat. Det er bratte fjellsider mot vest, sør og øst, mens det i nord gradvis går over i Høgefjellet (687 moh).

## Referanser
Grinderen

**Grinderen** er et vann 214 moh i en øvre gren av Børtervassdraget, mellom Søndre Krokvannet i Losbyvassdraget og Nordbysjøen. Vannet ligger på grensa mellom Rælingen og Enebakk kommuner, omtrent midt i Østmarka naturreservat.

Vannet har tilsig fra flere små bekker og tjern, og avløp mot sør gjennom Grinderbekken til Støttumfjorden i Børtervanna. Det var ved Grinderbekken at ett av to beverpar ble satt ut i 1975, etter at beveren var blitt utryddet i Østmarka på 1800-tallet. Det er nå en livskraftig beverstamme i marka, og åpnet for kvotejakt fra 1998.

## Referanser
Steinbygninger i Gulen

**Steinbygninger i Gulen** er bygninger der det er brukt steinmurer som vegger.
Bruk av steinmurte hus og steingjerder er et særtrekk ved byggeskikken i Gulen. Det var ikke uvanlig å bruke steinmurte hus og steingjerder. En brukte også gråstein som byggemateriale i blant annet løebygninger. Da brukte en stein helt opp til mønet. En del sjøbuer og naust og til og med bolighus var bygget på denne måten.

## Byggeskikken
Stein er mye brukt i byggeskikken langs kysten i Norge der det var skogfattig. Men de fleste og mest varierte steinbygningene finnes i Nordhordland og Gulen, og en viktig årsak er god tilgang på god bygningsstein. På flere gårder i Gulen er det innslag av steinmurer i alle bygningene. Solide steingjerder skilte mellom utmark og innmark med åker og eng. Sommerfjøs, torvhus og naust kunne også bygges helt eller delvis i stein. 

### Konstruksjon
Husmurene var bygget som doble kirkemurer uten noen form for bindemiddel, enten som vern mot kald vind eller som bæremur som for eksempel på Molde på Dalsøyra. Murene er gjerne tykke i bunnen og smalenr mot toppen. Vannet ble drenert vekk fra innerveggene, og veggene er på mange hus utolig jevne. I de store steinløene som for eksempet på Midttun i Eivindvik er bæremuren ofte kombinert med grindverk.

På gården Midtun i Eivindvik står et steinmurt uthus fra 1885. Det måler 20x9 meter og er 10 meter høyt. I dette huset er det bare brukt jordbrutt stein, altså stein som ikke er skutt ut i steinbrudd.

Byggetradisjonen kan gå tilbake til middelalderen, men mye tyder på at de fleste steinbygningene i Gulen er fra tiden etter utskiftingene på 1800-tallet frem til omkring 1900.

## Bygninger

## Referanser


## Litteratur
*Midttun, Gisle; «Sognahus» i *Norske bygder, Sogn* side 195-248
*NIKU: *Rapport Arealplan 02/06*, Gulen kommune, Sogn og Fjordane, 2006

## Eksterne lenker
* Nrks Fylkesleksikon: «Steinmurane i Gulen»
* Vestafjells.no
* Kulturminne desember 2009
Fjelljenta

***Fjelljenta*** er et musikkalbum med Nye Ringnesin, utgitt i . Dette er bandets første plate.

## Sporliste
# «Vals i Heidals-tradisjon»
# «Mausurka av Einar Turtum»
# «Skotsk i.f.e. Gunnar Kleiven»
# «Fjelljenta – reinlender av Oddvar Nygaard»
# «Gjendines bånlåt»
# «Springleik e. Ola Aasen»
# «Vals e. Ola Ringneset»
# «Svartdalsbekken – masurka etter Ola Opheim»
# «Skotsk e. Ivar Kolden»
# «Åste-Kari – Reinlender»
# «Bruremarsj e. Ola Ringneset»
# «Vals av Einar Turtum»
# «Penn-leiken, reinlender»
# «Skotsk e. Sigurd Biløygard»
# «Masurka e. Jehans Sagsletten»
# «Krokhallingen av Erling Kjøk»
# «Gammel-Haugjen – springleik av Sigurd Eggen»
# «Galopp e. Ola Kampen»
# «Huldre ne'på kve'n – reinlender av Hans W. Brimi»
# «Vals e. Johannes Langøygard»
# «Budeisull e. Mari Eklebakken»

## Referanser


## Eksterne lenker
*
Open Handset Alliance

**Open Handset Alliance** er et konsortium av 84 teknologiselskaper viet til å fremme åpne standarder for mobile enheter. Medlemmer inkluderer Google, HTC, Dell, Intel, Motorola, Qualcomm, Texas Instruments, Samsung, LG, T-Mobile, Nvidia, og Wind River Systems.

## Historie
Open Handset Alliance ble grunnlagt 5. november 2007 av 34 medlemmer som drev med maskinvare-, programvare-, og/eller telekom, ledet av Google. Samtidig ble det annonsert at operativsystemet Android skulle distribueres. Android er «flaggskip» produktet til alliansen, er basert på åpen kildekode lisens, og konkurrerer mot mobile operativsystemer fra Apple, Microsoft, Nokia, Palm, Inc., Research In Motion og Symbian.

## Medlemmer

Selskapene har ikke med dette forpliktet seg til et ensidig samarbeid innenfor dette konsortiumet, f.eks er gjerne produsentene av mobile enheter med i og andre samarbeidsfora, og tilbyr andre operativsystem på modellene sine enn nødvendigvis Android.

## Referanser


## Eksterne lenker
* Open Handset Alliance offisielt nettsted
Abbotsford (Victoria)

**Abbotsford** er en bydel i Melbourne i Australia. Den ligger 2 km øst for Melbourne sentrum og ligger i lokalstyret City of Yarra. Den hadde .

Abbotsford grenser til Collingwood, Richmond og Clifton Hill. På andre siden av elven Yarra ligger Kew. 

Abbotsford har navnet sitt fra landområdet til John Orr som døpte det etter en vadested ved elva Tweed i Skottland. 

Bryggeriet Carlton & United Breweries som produserer Victoria Bitter og Carlton Draught ligger i Abbotsford.

## Landemerker og bygninger
På samme måte som resten av de indre bydelene i Melbourne er Abbotsford preget av victorianske rekkehus. Rådhuset for det tidligere lokalstyret City of Collingwood ligger i Abbotsford. Abbotsford Convent var tidligere det største klosteret i Victoria.

## Sport
Den tidligere hjemmebanen til Collingwood Football Club, Victoria Park ligger i Abbotsford. 

## Utdanning
Abbotsford har en offentlig barneskole og en Steinerskole.

## Transport
Trikkelinjene 109 går langs Victoria Street. Dessuten betjenes Abbotsford av to jernbanestasjoner Collingwood jernbanestasjon og Victoria Park jernbanestasjon. North Richmond jernbanestasjon i Richmond ligger også tett opp til Abbotsford.

Hoddle Street er en av de mest trafikkerte veiene i Melbourne.

## Referanser
East Melbourne

**East Melbourne** er en bydel i Melbourne i Australia. Den ligger i lokalstyret City of Melbourne, og rett øst for Melbourne sentrum. East Melbourne hadde .

Bydelen er et lite område i det sentrale Melbourne mellom Richmond og Melbourne sentrum. Området avgrenses av Spring Street, Victoria Parade Punt Road/Hoddle Street og Burton Avenue.

East Melbourne er en av Melbournes eldste bydeler og huser flere viktige regjerings-, helse- og religiøse institusjoner. East Melbourne har siden starten vært en overklassebydel og har noen av de eldste viktorianske husene i Melbourne.

## Historikk
Bydelen ble planlagt i 1837 av landmåleren Robert Hoddle, men ble ikke bosatt før i 1840, etter Fitzroy og Collingwood. Blant de første bosetterne var Charles La Trobe som bygget hus her i 1840. Gateplanen ble vedtatt i juli 1849.

## Landemerker og bygninger

I East Melbourne ligger flere av Melbournes landemerker.

På Spring Street finnes flere regjeringsbygg knyttet til delstatsmyndighetene i Victoria. Blant annet parlamentet i Victoria som ble bygget i 1857. East Melbourne har dessuten flere parker og åpne områder som stammer fra viktoriansk tid. Blant annet Treasury Gardens og Fitzroy Gardens.

## Sport
Melbourne Cricket Ground ligger i Jolimont i East Melbourne og er Melbournes hovedarena for cricket og australsk fotball.

## Transport
East Melbourne trafikkeres av flere trikkelinjer langs Wellington Parade og Victoria Parade og to jernbanestasjoner Parliament jernbanestasjon (som er del av den underjordiske City Loop) og Jolimont jernbanestasjon. 

## Referanser
Klyvtveitvatnet

**Klyvtveitvatnet** er en innsjø i Gulen kommune i Sogn og Fjordane. Den er 2,2 km lang og opptil 1 km bred. Arealet er på  og det naturlige nedbørfeltet er . Klyvtveitvatnet har utløp til Austgulfjorden gjennom Klyvtveitelva. Vatnet består av to separate basseng, med hovedbassenget i vest og et mindre basseng i øst. De to bassengene, som blir kalt henholdsvis Store og Vetle Klyvtveitvatnet, er knyttet sammen med et smalt og grunt sund. 

## Kraftutbygging
Klyvtveitvatnet er regulert, og er hovedmagasin for Kløvtveit kraftverk, som utnytter fallet i Klyvtveitelva ned til Austgulfjorden til produksjon av elektrisk kraft. Høyeste regulerte vannstand er på 398,4 meter over havet, laveste regulerte vannstand er 360 moh, og magasinvolumet er . Vann fra to innsjøer i nærliggende elver, Austgulstølvatnet i Steinsdalelva og Transdalsvatnet i Dalelva, er også overført til Klyvtveitvatnet, noe som mer enn fordobler vannføringen til kraftverket i forhold til Klyvtveitvatnets naturlige tilsig. 

I de opprinnelige utbyggingsplanene var det forutsatt at Austgulstølvatnet skulle demmes opp for å lette overføringen til Klyvtveitvatnet, som ligger høyere enn Austgulstølvatnet. Dette ville ha satt deler av Austgulstølen under vann, og blant annet for å unngå dette fikk BKK i 2003 tillatelse til en planendring som medførte at vannstanden i Austgulstølvatnet kunne beholdes uendret. Denne planendringen har imidlertid også ført til at skadevirkningene rundt hovedmagasinet i Klyvtveitvatnet er blitt større, noe som igjen har medført reaksjoner fra grunneiene i området. Det er spesielt skadevirkningene ved Vetle Klyvtveitvatnet det har blitt reagert mot, ettersom disse ville vært unngått dersom et tidligere forslag fra Gulen kommune om en lang tunnel fra Austgulstølvatnet til Store Klyvtveitvatnet hadde blitt gjennomført, i stedet for de to kortere tunnelene via Vetle Klyvtveitvatnet som ble bygget. BKK har som følge av reaksjonene besluttet å bruke 14 millioner kroner til å forsøke å føre Vetle Klyvtveitvatnet tilbake til naturlig nivå. 

## Referanser
Arlandabanan

**Arlandabanan** er en 19 kilometer lang jernbanelinje som forbinder Ostkustbanan med Stockholm-Arlanda lufthavn. Den dobbeltsporede linjen grener av fra Ostkystbanan ved Rosersberg og de møtes igjen ved Myrbacken. Banen har kun persontrafikk.

Banen har tillatt makshastighet på 200 km/t og er elektrifisert. Den 5 km lange delen under flyplassen går i tunnel, og har tre stasjoner: Arlanda Nord, Arlanda Sentral og Arlanda Sør. Banen betjenes av Arlanda Express, et flytog som opererer seks avganger per time til Stockholm sentralstasjon. Tjenesten drives av A-Train, som har syv X3 togsett, og betjener Arlanda Nord og Sør. 70 daglige fjern- og lokaltog betjener Arlanda Central, og tilbys av SJ, Tågkompaniet og Upptåget. 

1994 inngikk den svenske staten og A-Train ett offentlig–privat samarbeid om prosjektet. Banen kostet 6 milliarder svenske kroner, hvorav mesteparten kom fra staten. Linjen ble åpnet i 1999 og A-Train har enerett på transport til Stockholm frem til 2040. Selskapet står også fritt til å ta så mye betalt som de vil av andre jernbaneselskaper som bruker banen. Selve banen eies av Arlandabanan Infrastructure AB (AIAB), som er eid av den svenske stat.

## Linjekart

|}

## Referanser




## Eksterne lenker
* Arlandabanan Infrastructure AB
Transdalsvatnet

**Transdalsvatnet** er et vatn i Gulen kommune i Vestland. Det er rundt 1,1 km langt og 0,6 km bredt. Transdalsvatnet ligger 402 meter over havet, og har et areal på .

## Kraftutbygging
Vannføringen fra Transdalsvatnet er overført til Klyvtveitvatnet gjennom en 756 meter lang tunnel for å nyttes i kraftproduksjon i Kløvtveit kraftverk. Overføringen tilsvarer rundt 42% av Dalelvas naturlige vannføring. Da Yndesdalsvassdraget i 1986 ble vernet mot kraftutbygging ble det gjort unntak for Transdalsvatnet og det nærliggende Austgulstølvatnet. Dette ble begrunnet med at vannføringen fra de to vatnene var nødvendige for en lønnsom utbygging av Kløvtveit kraftverk, som ble vurdert å «ha avgjørende betydning for distriktets kraftforsyning i fremtiden».

## Fiske
Vatnet var tidligere kjent som et godt fiskevatn, hvor det ble tatt fisk av fin kvalitet. Men på grunn av sur nedbør på siste halvdel av forrige århundre ble fiskestammen utryddet, og Transdalsvatnet var fisketomt i mange år. I 2006 ble det imidlertid satt ut fisk i vatnet igjen, villfisk som var hentet fra andre deler av Yndesdalsvassdraget.

## Referanser
Klyvtveitelva

**Klyvtveitelva** er ei elv i Gulen kommune i Sogn og Fjordane. Den er 1,0 kilometer lang (4,1 kilometer regnet fra kildene på Flatefjellet), og har et nedbørfelt på . Middelvannføringen ved munningen er .

Elva begynner som en rekke små bekker på Flatefjellet sør for Klyvtveitvatnet og på Blåfjellet i nord. Bekkene samles i Klyvtveitvatnet, og fra nordenden av vatnet renner Klyvtveitelva nordover i et bratt fall på vestsida av Blåfjellet ned til munningen i Austgulfjorden ved Klyvtveita, 2 km vest-sørvest for Austgulen. 

Klyvtveitelva er utbygd til kraftproduksjon i Kløvtveit kraftverk, som utnytter fallet fra Klyvtveitvatnet ned til Austgulfjorden. Kraftverket ble ferdigstilt i 2006, og etter utbyggingen er elva stort sett tørrlagt hele tiden. Vann fra to innsjøer i nærliggende elver i det varig vernede Yndesdalsvassdraget, Austgulstølvatnet i Steinsdalelva og Transdalsvatnet i Dalelva, er også overført til Klyvtveitvatnet. Overføringene gjør at vannføringen til kraftverket blir mer enn fordoblet i forhold til Klyvtveitvatnets naturlige tilsig. 

## Referanser




## Eksterne lenker
* Bilde av Klyvtveitelva fra Sogn og Fjordane fylkesarkiv
Sail Along Silv’ry Moon

**«Sail Along Silv'ry Moon»** er en amerikansk sang med melodi av Percy Wenrich og tekst av Harry Tobias. Bing Crosby lanserte den i 1937, og den gikk til topps på datidens lister. 

Slagerversjonen ble spilt inn på single for Dot Records av Billy Vaughn and His Orchestra i 1957. Den var den første melodien som toppet VG-lista i 1958 og lå på lista i åtte uker, hvorav en førsteplass i tre uker.

## Norske versjoner
John P. Larsen og Andreas Diesen har skrevet norske tekster. Larsens versjon bærer tittelen «Kjære måne vis vei». Diesens versjon heter «Samme ting sa vi».

### Innspillinger

## Referanser
Trine Dehli Cleve

**Trine Karina Dehli Cleve** (født 1960) er en tidligere danser som i en årrekke konkurrerte i sportsdans og selskapsdans sammen med sin dansepartner og daværende samboer Geir Bakke. Hun er fire ganger verdensmester og fem ganger europamester i disse grenene og har til sammen 21 medaljer fra VM og EM. Hun har vunnet kongepokalen tre ganger. 

Trine Dehli Cleve er nasjonal og internasjonal dommer i sportsdans og selskapsdans og representerer klubben LSK Dans. Hun har vært med fra starten i 2006 som dommer i programmet ''Skal vi danse'' på TV 2. Hun gikk av som dommer i 2025.  Hun ble valgt til president i Norges Danseforbund i 2022.

## Medaljer i internasjonale mesterskap

## Referanser


## Kilder
* 

## Eksterne lenker
* 
*  Intervju i Dagbladet Magasinet i 2006
Jagur

**Jagur** (yaghur) var en by i oldtidens Israel. Jagur lokalisert ved grensen av Edom i det sørligste distriktet av Judea, således en av de byene som lå fjernest til, i henhold til *[[Josvas bok]]* i den hebraiske Bibelen. Stedet er muligens identisk med Khirbet el Gharra (Tel Ira), som ligger ca 14&nbsp;km øst for Be'er-sjeba.

## Referanser